Source: https://www.slov-lex.sk/legislativne-procesy?p_p_mode=view&p_p_state=normal&_processDetail_WAR_portletsel_rok=2016&p_p_id=processDetail_WAR_portletsel&p_p_lifecycle=0&_processDetail_WAR_portletsel_typ=LP&_processDetail_WAR_portletsel_cislo=1062&_processDetail_WAR_portletsel_elementID=8fa50001-da1f-47b9-8413-0d11cf370ca9&_processDetail_WAR_portletsel_action=pridajPripomienkuForm&delta=20&orderByType=asc&cur=2
Timestamp: 2020-08-04 00:37:55+00:00
Document Index: 16757061

Matched Legal Cases: ['§ 30', '§ 30', '§ 24', '§ 24', '§ 23', '§ 23', '§ 44', '§ 8', '§ 8', '§ 44', '§ 35', '§ 35', '§ 41', '§ 41', '§ 37', '§ 36', '§ 45', '§ 2', '§ 2', '§ 16', '§ 17', '§ 4', '§ 9', '§ 1', '§ 3', '§ 10', '§ 1', '§ 2', '§ 2', '§ 2', '§ 2', '§ 2', '§ 4', '§ 4', '§ 4', '§ 8', '§ 3', '§ 3']

Ukazujem 21 - 40 z 149 výsledkov.
OAPSVLÚVSR (Odbor aproximácie práva sekcie vládnej legislatívy Úradu vlády SR) § 30 ods. 2 V § 30 ods. 2 návrhu zákona sa ustanovuje, že konajúci orgán si môže o predbežnej otázke urobiť úsudok aj sám. Upozorňujeme, že súčasná právna úprava a legislatívna prax počíta s možnosťou vlastného úsudku konajúceho orgánu, avšak vo veci nikdy nemôže rozhodnúť sám, čo tvorí podstatu inštitútu predbežných otázok. Navrhujeme uvedené ustanovenie prepracovať. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) § 24 ods. 2 V § 24 ods. 2 návrhu zákona sa ustanovuje, „ak žiadateľ bezdôvodne odmietne prijať písomnosť...“. V uvedenom ustanovení sa však ďalej neustanovuje postup, v prípade uvedenia dôvodu odmietnutia prijatia písomnosti. Žiadame uvedené ustanovenie prepracovať. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) § 23 ods. 2 Žiadame vypustiť druhý odsek § 23 návrhu zákona pre jeho bezpredmetnosť. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) § 44 Podľa navrhovaného znenia písmena a) Ministerstvo pôdohospodárstva a rozvoja vidieka SR a Pôdohospodárska platobná agentúra sú orgánmi štátnej správy pri poskytovaní podpory v poľnohospodárstve, potravinárstve, lesnom hospodárstve, rybnom hospodárstve a v oblasti využitia surového dreva z prostriedkov štátneho rozpočtu podľa osobitných predpisov s odkazom na § 8 ods. 2 zákona o rozpočtových pravidlách, ktorý oprávňuje z výdavkov štátneho rozpočtu poskytovať dotácie, avšak podľa § 8a ods. 1 je možné poskytovať dotácie len na základe osobitného zákona. Preto nepostačuje len splnomocnenie na vydanie vykonávacieho predpisu v § 44 ods. 2, ale poskytovanie podpôr a dotácií musí v dostatočnom rozsahu upravovať aj predmetný zákon. Zásadná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) § 35 ods. 3 V § 35 ods. 3 návrhu zákona žiadame doplniť o akého „ministra“ ide. Obyčajná pripomienka Odoslaná 9.1.2017 Detail
GPSR (Generálna prokuratúra Slovenskej republiky) § 41 ods. 2 Navrhujeme prehodnotiť dĺžku lehoty na preskúmanie rozhodnutia mimo odvolacieho konania aj s poukazom na § 41 ods. 5 návrhu zákona. Obyčajná pripomienka Odoslaná 9.1.2017 Detail
GPSR (Generálna prokuratúra Slovenskej republiky) § 37 Navrhujeme z dôvodu zachovania čo najvyššej miery právnej istoty zavedenie maximálnej lehoty trvania prerušenia konania. Obyčajná pripomienka Odoslaná 9.1.2017 Detail
GPSR (Generálna prokuratúra Slovenskej republiky) § 36 ods. 2 Navrhujeme pred slová „uplynula lehota na plnenie“ doplniť slovo „márne“. Obyčajná pripomienka Odoslaná 9.1.2017 Detail
GPSR (Generálna prokuratúra Slovenskej republiky) § 45 Navrhujeme upraviť prechodné ustanovenie vo vzťahu k využitiu inštitútu „preskúmania rozhodnutia mimo odvolacieho konania“ ku konaniam právoplatne skončeným pred nadobudnutím tohto zákona. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K poznámkam pod čiarou 7. V poznámke pod čiarou č. 56 žiadame vypustiť slová „v platnom znení“. Uvedená pripomienka platí pre celý predkladaný návrh. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K doložke zlučiteľnosti 2. Žiadame z bodu 3 písm. a) doložky zlučiteľnosti (sekundárne právo prijaté pred nadobudnutím Lisabonskej zmluvy) vypustiť nariadenie č. 1150/2000 v platnom znení, keďže bolo zrušené nariadením č. 609/2014 v platnom znení. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K doložke zlučiteľnosti 1. Žiadame doložku zlučiteľnosti upraviť tak, aby medzi jednotlivými európskymi nariadeniami boli medzery a boli oddelené čiarkou, a to pre všeobecnú zrozumiteľnosť a gramatickú správnosť predkladaného materiálu. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K poznámkam pod čiarou 5. V poznámke pod čiarou č. 35 žiadame vypustiť slová „v platnom znení“. Uvedená pripomienka platí pre celý predkladaný návrh. Obyčajná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 2 písm. h) Upriamujeme pozornosť na nezrovnalosti pri definovaní pojmu „žiadateľ“ v § 2 písm. h) návrhu a jeho používania v ďalšom texte návrhu zákona. Podľa predmetnej definície je žiadateľom len poľnohospodár, ktorý predkladá žiadosť o priame podpory, napriek tomu, že zákon sa vzťahuje aj na žiadateľov iných ako priamych podpôr. Tento pojem sa uvádza v prvej časti návrhu zákona v ustanoveniach, ktoré sa týkajú nielen žiadateľov o priame podpory, ale aj iných podpôr, napr. § 16 ods. 3, § 17 ods. 1. V tejto súvislosti zároveň upriamujeme pozornosť na nejednotnosť používania pojmov, nakoľko v § 4 ods. 3 písm. b) sa uvádza: „žiadateľ o podporu“ a § 9 ods. 2 písm. b) sa uvádza: „žiadateľov podľa osobitných predpisov“. Navrhujeme definíciu tohto pojmu upraviť s prihliadnutím na žiadateľov priamych podpôr, ako aj iných ako priamych podpôr a po zohľadnení pripomienky komory, ktorej cieľom je samostatné definovanie žiadateľa o priame platby. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 1 Predmet zákona Návrh zákona vymedzuje v druhej hlave prvej časti (§ 3 až § 10) aj pôsobnosť orgánov štátnej správy pri poskytovaní podpory, rovnako aj pôdohospodársky poradenský systém, preto navrhujeme predmet zákona v § 1 rozšíriť o túto skutočnosť. Obyčajná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 2 písm. g) V § 2 písm. g) návrhu zákona je definovaný pojem „účastník konania“, ktorý sa v ďalšom texte návrhu zákona neuvádza. Navrhujeme nahradiť pojem „žiadateľ“ pojmom „účastník konania“ v celej druhej časti návrhu zákona. Zásadná pripomienka Odoslaná 9.1.2017 Detail
ÚPVSR (Úrad priemyselného vlastníctva Slovenskej republiky) celému materiálu Bez pripomienok. Obyčajná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 2 Vymedzenie niektorých pojmov Navrhujeme v § 2 doplniť definíciu pojmu žiadateľ o priame platby v znení: „x) žiadateľom o priame platby fyzická osoba alebo právnická osoba podľa osobitného predpisu x), ktorá vykonáva poľnohospodársku výrobu a predkladá žiadosť o priame platby,“ Poznámka pod čiarou k odkazu x) znie: „x) § 2 ods. 2 Obchodného zákonníka“ V tejto súvislosti zároveň navrhujeme zosúladiť ustanovenia zákona č. 342/2014 Z. z.. s navrhovanou definíciou. Odôvodnenie: Zrovnoprávnenie práv a povinností právnických a fyzických osôb na jednotnú úroveň podnikania. Poskytovaním podpory iba pre podnikateľov v poľnohospodárstve by sa zvýšila právna zodpovednosť za prípadné neoprávnené čerpanie podpory aj v prípade tzv. dvojitej deklarácie. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 4 ods. 3 písm. d) Navrhujeme vynechať v texte § 4 ods. 3 písm. c) slovo: „jednoduchých“. Odôvodnenie: Informačné a propagačné programy nie sú obstarávané ani definované ako „jednoduché“, takého hodnotenie je v texte zákona nadbytočné a v praxi môže byť aj nesprávne. Obyčajná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) Všeobecná pripomienka Upriamujeme pozornosť na nesprávne používaný odkaz na ustanovenie návrhu zákona v § 4 ods. 2 písm. b) a § 8 ods. 1. Odôvodnenie Formálna chyba v texte zákona spočívajúca v nesprávnom odkaze na § 3 ods. 1, nakoľko § 3 sa nečlení na odseky. Obyčajná pripomienka Odoslaná 9.1.2017 Detail